Manušas

Manušas (Levanto arabų kalba: man'ouché, ), dar žinomas daugiskaitine forma kaip manaišas (manaïche), manakišas () – tradicinė duona, kepama Levanto šalyse (Libane, Sirijoje, Jordanijoje)Irving, John (2006). Terra Madre: 1,600 Food Communities. Slow Food Editore. ISBN 9788884991188.. 

Tai yra kvietinė plokščia duona, kurią kepant ant viršaus dedami įvairūs priedai: žolelės, sūris arba mėsa, ir yra lyginama su pica. Jos pavadinimas kilęs iš arabiško žodžio naqasha, reiškiančio "išgraviruoti, išskobti", taip turint omenyje duonos paviršiaus paspaudymą pirštais prieš kepant, kad geriau priliptų įdarasMassaad, Barbara Abdeni (19 November 2019). Man'oushé : inside the Lebanese street corner bakery (First American ed.). Northampton, Massachusetts. ISBN 978-1-62371-932-6..

 Manušo kultūra 

Duonos kepimo tradicija Levante yra fiksuojama III tūkst. pr. m. e. X a. pirmą kartą istoriniuose šaltiniuose užfiksuota čia kepama duona su žolelių aptepu"Pizza or manakish? So which came first?". Yahoo News. 24 May 2012. Retrieved 28 December 2023.. Dėl savo svarbos manušos kepimo tradicija Libane 2023 m. įrašyta į UNESCO nematerialaus pasaulio paveldo sąrašąAl-Man’ouché, an emblematic culinary practice in Lebanon.

Be šios duonos sunkiai įsivaizduojami pusryčiai Levante. Tradiciškai moterys keliasi anksčiau, kad paruoštų duoną visai šeimaiRiolo, Amy (2007). Arabian Delights: Recipes & Princely Entertaining Ideas from the Arabian Peninsula (Illustrated ed.). Capital Books. p. 107. ISBN 9781933102559.. Ruošant tešlą yra kalbamos maldos, kad ji gerai iškiltų. Iškočiota tešla yra suformuojama apvaliais papločiais, kurie aptepami įdaru ir apspaudomi, o paskui kepami keptuvėje. Iškepta duona gali būti vartojama su įvairiomis daržovėmis ir priedais: sūriu, pomidorais, agurkais, alyvuogėmis, mėtomis. Šiuo metu Levante yra paplitusios nedidelės specializuotos kepyklėlės, kurios specializuojasi manušo kepime. 

Dažniausiai sutinkamas manušo įdaras yra zaataras (): čiobrelio, raudonėlio ir mairūno mišinys su sezamo sėklomis ir alyvų aliejumiWright, Clifford A. (2003). Little foods of the Mediterranean: 500 fabulous recipes for antipasti, tapas, hors d'oeuvre, meze, and more (Illustrated ed.). Harvard Common Press. p. 310. ISBN 9781558322271.. Tačiau populiarūs ir įdarai su sūriu (), ėrienos faršu (), kašku (), špinatais () ir kt.

 Susijusios pasaulio paveldo tradicijos 
 Armėniškas lavašas (2014, );
 Lavašas, katyrma, jufka (2016, , , , , );
 Neapolietiška pica (2017, );
 Ftira (2020, );
 Bagetė (2022, );
 Tondiras (2024, );
 Kasabė (2024, , , , , )
 Gruziniška duona (2025, ).

 Išnašos 

Kategorija:Duona
Kategorija:Levanto virtuvė
Kategorija:Nematerialusis pasaulio paveldo sąrašas